एयरबस ए320 2 दिसंबर को ग्लासगो एयरपोर्ट पर उतरने की तैयारी कर रहा था कि एक यूएफ़ओ इससे सिर्फ़ 300 फुट नीचे से गुज़राजहाज़ के पायलट के अनुसार राडार पर नज़र नहीं आई उस वस्तु के जहाज़ से टकराने की आशंका “बहुत अधिक” थी.दुर्घटना की आशंका की जांच करने वाले ब्रिटेन के एयरप्रोक्स बोर्ड का कहना है कि ऐसी किसी वस्तु के होने की बात साबित नहीं हो पाई है.ए320 विमान अपनी लैंडिंग लाइट्स के साथ करीब 4,000 फुट की ऊंचाई पर था, जब पायलट और नॉन-फ़्लाइंग पायलट ने एक वस्तु को करीब सौ मीटर दूर देखा.एयरप्रॉक्स की रिपोर्ट में विमान और एयर ट्रैफ़िक कंट्रोलर के बीच 12.55 पर हुई बातचीत की प्रतिलिपि शामिल है. इससे पहले कि वह दोनों इससे बचने के लिए कुछ कर पाते वह वस्तु जहाज़ के ठीक नीचे से गुज़र गई.यह सब इतनी तेज़ी से हुआ कि उन्हें इसे ठीक से देखने का मौका भी नहीं मिला.हालांकि वह इससे सहमत थे कि यह नीली और पीली या चांदी के रंग की थी. इसका आगे का हिस्सा छोटा था लेकिन यह “गुब्बारे से बड़ी थी.”लेकिन इस बारे में एयर ट्रैफ़िक कंट्रोल का कहना है कि इस घटना के समय वहां किसी और वस्तु के कोई चिन्ह नहीं मिले हैं.हालांकि प्रेसट्विक में एक रा़डार ने, 28 सेकेंड पहले, ए320 से करीब 1.3 नॉटिकल मील दूर “पहचान में न आ सका उड़ान का एक निशान” देखा.पूछने पर ग्लासगो एयरपोर्ट कंट्रोलर ने वहां किसी भी जहाज़ के पायलट से बात नहीं कर रहा और राडार पर भी कोई चीज़ नहीं दिखाई दे रही.विमान के उतरने के बाद पायलट ने ग्लासगो एयरोड्रम कंट्रोलर को बताया, “यह हमसे कुछ सौ फुट की दूरी से गुज़रा, यह सीधा हमारे नीचे से गुज़रा. इसके गुज़रने के ठीक 10 सेकेंड बाद हमने इसके बारे में बताया. यह नहीं पता कि यह किस दिशा में गया लेकिन यह हमारे ठीक नीचे से गुज़रा.”एयरप्रोक्स की रिपोर्ट के अनुसार, “ए320 के पायलट के वर्णन से मिलती-जुलती किसी भी चीज़ के निशान नहीं मिल सके हैं. इसके अलावा उस इलाके में किसी और चीज की उपस्थिति की सूचना भी नहीं मिल सकी है.”